କଟକ, ସେପ୍ଟେମ୍ବର ୧୯(ଲୋକାଲ ୱାୟାର): କଟକ ମହାନଗର ନିଗମ ଅଞ୍ଚଳରେ ଶନିବାର ପୁଣି ୨୭୫ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ୩୨୬ ଜଣ ସୁ୍ସ୍ଥ ହୋଇଥିବା ସିଏମସି କହିଛି ।
ଏ ପର୍ଯ୍ୟନ୍ତ କଟକ ସହରରେ ମୋଟ ୯ ହଜାର ୩୨୦ ପଜିଟିଭ୍ ହୋଇଛନ୍ତି । ୩୮ ଜଣଙ୍କ ମୃତ୍ଯୁ ହୋଇଥିବା ବେଳେ ୬ ହଜାର ୯୩୮ ଜଣ ସୁସ୍ଥ ହୋଇଛନ୍ତି ଏବଂ ୨୩୪୪ଜଣ ଆକ୍ଟିଭ୍ ରୋଗୀ ଚିକିତ୍ସିତ ହେଉଛନ୍ତି ।
ଶନିବାର ଚିହ୍ନଟ ହୋଇଥିବା ଆକ୍ରାନ୍ତଙ୍କ ମଧ୍ୟରୁ ସରକାରୀ କ୍ୱାରେଣ୍ଟାଇନରେ ଅଛନ୍ତି ୮୩ ଜଣ । ସେମାନଙ୍କ ମଧ୍ୟରେ ୨୫ ଜଣ ମହିଳା ଓ ୫୮ ଜଣ ପୁରୁଷ ।
ହୋମ୍ କ୍ୱାରେଣ୍ଟାଇନରେ ଥିବା ୯୮ ଜଣଙ୍କ ମଧ୍ୟରେ କଲ୍ୟାଣୀନଗରରୁ ୯ଜଣ, ବିଡ଼ାନାସୀ, ଯୋବ୍ରା, ଗଣ୍ଡରପୁରରୁ ୫ଜଣ ଲେଖାଏଁ, ବଙ୍ଗାଳି ସାହି, ରାଜେନ୍ଦ୍ର ନଗର, ସିଡିଏ ସେକ୍ଟର-୧୧, ଗଙ୍ଗାମନ୍ଦିର, ସତୀଚଉରା ଓ ବାଲୁବଜାରରୁ ୪ ଜଣ ଲେଖାଏଁ ଆକ୍ରାନ୍ତ ହୋଇଛନ୍ତି ।
ସିଡିଏ ସେକ୍ଟର-୮, ସିଡିଏ ସେକ୍ଟର-୯, ନୟାବଜାର, ମଧୁସୂଦନନଗର, ମାନସିଂପାଟଣା ଏବଂ ମଙ୍ଗଳାବାଗରୁ ୩ ଜଣ ଲେଖାଏଁ ଆକ୍ରାନ୍ତ ହୋଇଛନ୍ତି ।
ସ୍ଥାନୀୟ ସଂକ୍ରମିତ ଭାବେ ଚିହ୍ନଟ ହୋଇଥିବା ୯୪ ଜଣଙ୍କ ମଧ୍ୟରେ ଅରୁଣୋଦୟ ମାର୍କେଟ, କଲେଜ ଛକ, ବାଦାମବାଡ଼ି, ବିଡ଼ାନାସୀ, ସିଡିଏ ସେକ୍ଟର-୭, କଲ୍ୟାଣୀନଗରରୁ ୪ ଜଣ ଲେଖାଏଁ ଏବଂ ଆଲମଚନ୍ଦ ବଜାର, ସିଡିଏ ସେକ୍ଟର-୧୧, ଜଗତପୁର, ଯୋବ୍ରା, ମହତାବ ରୋଡ, ନୟାବଜାର ଏବଂ ତଳ ତେଲେଙ୍ଗାବଜାରରୁ ୩ ଜଣ ଲେଖାଏଁ ସଂକ୍ରମିତ ହୋଇଛନ୍ତି ।
